[image: image1.png]




    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 78
                                                             din 30 aprilie 2020
pentru abrogarea art. 1 și art. 2 din anexa nr. 7 la Hotărârea Consiliului Local Sighișoara 

nr. 203/28.11.2019 privind stabilirea impozitelor și taxelor locale pentru anul 2020

               Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 10.156/22.04.2020 şi la Consiliul Local Sighișoara cu nr. 10.315/23.04.2020, de referatul de aprobare, înregistrat cu nr. 10.155/22.04.2020, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

            Având în vedere prevederile Hotărârii Consiliului Local Sighișoara nr. 203/28.11.2019 privind stabilirea impozitelor și taxelor locale pentru anul 2020;

Având în vedere prevederile Legii nr. 227/2015 privind Codul fiscal, cu modificările şi completările ulterioare şi cele ale Legii nr. 273/2006 privind finanţele publice locale, cu modificările şi completările ulterioare;

Luând în considerare prevederile art. 5 lit. “b” din Ordonanţa Guvernului nr. 84/2001 privind înființarea, organizarea și funcționarea serviciilor publice comunitare de evidență a persoanelor, cu modificările și completările ulterioare;

Având în vedere prevederile art. 4 alin. (2) din Anexa nr. 1 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere adresa cu nr. 2.809/09.03.2020 a Direcției Generale de Evidență a Persoanelor Mureș, înregistrată la S.P.C.L.E.P. Sighişoara – Compartimentul Stare Civilă cu nr. 70.735/09.03.2020, prin care se solicită efectuarea demersurilor legale pentru modificarea hotărârilor consiliilor locale prin care au fost stabilite taxe în domeniul stării civile pentru anul 2020 și adresa Instituției Prefectului - Județul Mureș cu nr. 17.190/2019/SVI din 02.04.2020, Dosar 11, înregistrată la Municipiul Sighișoara cu nr. 9.654/10.04.2020, prin care se solicită reanalizarea Hotărârii Consiliului Local Sighișoara nr. 203/28.11.2019 privind stabilirea impozitelor și taxelor locale pentru anul 2020, în sensul eliminării dispozițiilor art. 1 și art. 2 din anexa nr. 7 din actul administrativ menționat, în cuprinsul cărora au fost stabilite taxe speciale pentru oficierea căsătoriilor; 
Având în vedere Raportul de specialitate al Serviciului Public Comunitar Local de Evidență a Persoanelor cu nr. 70.993/22.04.2020, înregistrat la Municipiul Sighișoara cu nr. 10.154/22.04.2020, prin care se propune abrogarea art. 1 și art. 2 din anexa nr. 7 la Hotărârea Consiliului Local Sighișoara nr. 203/28.11.2019 privind stabilirea impozitelor și taxelor locale pentru anul 2020;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 87 alin. (3), art. 129 alin. (2) lit. “b”, alin. (4) lit. “c”, alin. (14), art. 139 alin. (1) şi alin. (3) lit. “c” şi a art. 196 alin. (1) lit. “a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. Se abrogă art. 1 și art. 2 din anexa nr. 7 la Hotărârea Consiliului Local Sighișoara nr. 203/28.11.2019 privind stabilirea impozitelor și taxelor locale pentru anul 2020.

Art. 2. Celelalte prevederi ale Hotărârii Consiliului Local Sighișoara nr. 203/28.11.2019 privind stabilirea impozitelor și taxelor locale pentru anul 2020, rămân neschimbate.

Art. 3. Cu aducerea la îndeplinire a prevederilor prezentei hotărâri se încredinţează Primarul Municipiului Sighişoara şi Serviciul Public Comunitar Local de Evidenţă a Persoanelor din cadrul Municipiului Sighișoara.             

Art. 4. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.

PREŞEDINTE DE ŞEDINŢĂ,

  

             Toth Tivadar
                                         Contrasemnează pentru legalitate
                                 SECRETARUL GENERAL al municipiului,

                                                         Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Biroul Buget, Contabilitate, Salarizare – Direcţia Economică;  

  1 ex. Biroul Impozite şi Taxe – Direcția Economică;  

  2 ex. Serviciul Public Comunitar Local de Evidenţa Persoanelor Sighișoara.
10 ex. 
B.A. 

